**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(муниципаль тур, 2023-2024 уку елы) 10 нчы сыйныф**

**Максималь балл – 52 балл**

1. **Теоретик тестлар (10 балл).**

1. Сүз сәнгатенә хас сыйфатларны, билгеләрне өйрәнә торган фән (1 балл):

1) әдәби барыш (процесс)

2) әдәбият тарихы

3) **әдәбият теориясе**

2. Гадәттән тыш кызык, мавыктыргыч, гыйбрәтле вакыйгалар турында бәян итүче эпик (кайчак лиро-эпик) жанр (1 балл):

1) мәдхия

2) **кыйсса**

3) газәл

3. Урта гасыр әдәби ядкярләре генә күрсәтелгән рәтне сайлап алыгыз (1 балл):

1) **«Кыйссаи Йосыф», «Хөсрәү вә Ширин», «Сөһәйл вә Гөлдерсен»**

2) «Кыйссаи Йосыф», «Хөсрәү вә Ширин», «Хисаметдин менла»

3) «Кыйссаи Йосыф», «Сөһәйл вә Гөлдерсен», «Хәят»

4. Күрсәтелгән образлар арасыннан кайсы әсәрдә символ вазифасын үти (1 балл):

1) **Кол Галинең «Кыйссаи Йосыф» әсәрендә төш**

2) Котбның «Хөсрәү вә Ширин» әсәрендә Хөсрәү

3) С.Сараиның «Сөһәйл вә Гөлдерсен» әсәрендә Гөлдерсен

5. Әдәби әсәрдә чагылдырылган вакыт һәм урын бөтенлеге (1 балл):

1) реминисценция

2) **хронотоп**

3) традиция

6. Гарәп язулы истәлекләр генә булган рәтне билгеләгез (1 балл):

1) **«Диване лөгатет-төрк», «Котадгу белек», «Һибәтел-хәкаик»**

2) «Диване лөгатет-төрк», «Һибәтел-хәкаик», «Күлтәгин истәлеге»

3) «Һибәтел-хәкаик», «Кыйссаи Йосыф», «Билгә каган истәлеге»

7. Билгеләмәне игътибар белән укыгыз һәм аңа туры килгән төшенчәне язып куегыз: «*Нигезендә яңача язу, яңа әдәби алымнар яткан, тормышны тәртипсез хәлдә – хаос хәлендә сурәтли торган, күп катламлы тормыш моделе тудырылган иҗат тибы*» (2 балл):

Җавап: **модернизм**

8. Образларны сәнгати яктан катлаулана бару тәртибендә урнаштырыгыз. Җавабыгызда алар алдына куелган саннарны гына үсә бару тәртибендә языгыз (2 балл):

1) деталь

2) символ

3) метафора

Җавап: **132**

ИНСТРУКЦИЯ: Биремнең җавабы булып, саннар тезмәсе генә килә ала. Җавапны буш ара калдырмыйча, өтер яки башка символларсыз языгыз.

1. **Әдип иҗатына кагылышлы биремнәр (32 балл).**

1. «Мин китапның әһәмиятен аңларлык яшькә җиткәндә, халык арасында төрле исемдә байтак кына әсәр укыла иде. Ләкин шулардан мин халыкның рухи хәзинәсен бу китап кадәр баеткан, халык күңеленә шулкадәр көчле тәэсир иткән башка бер китапны белмим. Бу әсәрне йөз еллар буенча безнең борынгы бабаларыбыз укып килгән, безнең әти-әниләребез, апа-абыйларыбыз укып үскән. Мин малай чакта, безнең авылда бу кыйсса иң затлы, иң кыйммәтле китаплардан санала, кияүгә чыкканда, аны кызларга иң кадерле истәлек сыйфатында бүләк итеп бирәләр иде…» Г.Бәширов истәлекләреннән алынган әлеге юлларда кемнең кайсы әсәре турында сүз бара? (2 балл):

Җавап: **Кол Галинең «Кыйссаи Йосыф» әсәре**

2. Кол Гали иҗаты әдәбиятның кайсы чорына карый (1 балл):

1) Казан ханлыгы чоры

2) **Болгар чоры**

3) Алтын Урда чоры

3. Кол Галинең «Кыйссаи Йосыф» әсәреннән алынган әлеге өзекнең төп фикере нинди? Дөрес җавапны билгеләгез (2 балл):

*Йосыф әйтте: «Мине газиз сатып алды,*

*Минем гадәт-холкым аңа ошап калды,*

*Ул бит мине угълы итеп кабул кылды, -*

*Атама ничек хыянәт итим имди?*

*Хыянәтчеләрне Халикъ һич яратмый,*

*Дошманнарга җәзасыннан кире кайтмый,*

*Ярдәм сорап килгәннәрне кире какмый,*

*Сабыр ит син, курык, аңа сыен имди!».*

1) сабыр булырга кирәк

2) Хыянәтчеләрне Аллаһ яратмый

3) **үзеңә яхшылык кылганнарга хыянәт итәргә ярамый, Аллаһ андый кешене гафу итми, сабыр итеп яшәгәннәргә үзенең рәхмәтен һәм ярдәмен ирештерә**

4. Кол Галинең «Кыйссаи Йосыф» әсәреннән алынган әлеге өзектә кайсы образлар символ булып килә? (2 балл):

*Туар кояш, тулган ай һәм унбер йолдыз*

*Шул төшемдә сәҗдә кылды миңа төп-төз –*

*Бу төшемне шулай күрдем, һичбер шиксез,*

*Йә, әткәем, шул төшемне юра имди.*

Җавап: **кояш, ай, йолдыз, төш**

5. Кол Гали шәхесе белән бәйле төбәкләр урын алган рәтне күрсәтегез (1 балл):

1) **Кашан, Болгар, Хәрәзем**

2) Хәрәзем, Сарай, Мәскәү

3) Казан, Болгар, Хәрәзем

6. Кол Галинең «Кыйссаи Йосыф» әсәре 1839 елда беренче тапкыр кайда басыла? Дөрес җавапны билгеләгез (1 балл):

1) **Казан университеты типографиясе**

2) Татарстан китап нәшрияты

3) Кәримовлар матбагасы

7. Кол Галинең «Кыйссаи Йосыф» әсәре кайсы жанрга карый? (2 балл):

Җавап: **поэма / кыйсса**

8. Кол Галинең «Кыйссаи Йосыф» әсәреннән алынган әлеге өзектә кулланылган 2 тел-сурәтләү чарасын табып языгыз (4 балл):

*Һәрбер әйткән сүзең туры, үзәк өзгеч,*

*Буең зифа, сының матур, гәүдәң төп-төз.*

*Бик зур байлык – аяк-куллар һәм нурлы йөз*

*Бүләк иткән күк иясе сиңа имди.*

*Кызыл якут кебек синең яңакларың,*

*Яшь алмадан нәфисрәктер иякләрең,*

*Бал-шикәрдән татлырактыр иреннәрең, -*

*Ике ирнең күңлем үртәп тора имди.*

Җавап: **чагыштыру, эпитет һ.б.**

9. Г.Тукайның «Кыйтга» шигырендә лирик геройга бәя бирегез. (5 балл)

*Көчләремне мин кара көннәргә саклый алмадым,*

*Көннәремнең һичберен дә чөнки ак ди алмадым.*

*Булды юлда киртәләр, эттән күбәйде дошманым,*

*Чөнки залимнәрне, өстеннәрне яклый алмадым.*

*Кайтмады үч, бетте көч, сынды кылыч – шул булды эш:*

*Керләнеп беттем үзем, дөньяны пакьли алмадым.*

10. Әлеге шигырьдә автор нинди фикерләр үткәрә? (6 балл)

**Лирик герой дөньяны үзгәртә, чистарта алмавы өчен сызлана. Дөньядагы кара көчләр кешене сындыра, каралта, шул яшәешне чистарта алмавы өчен кеше сызлана, ди автор һ.б.**

11. Г.Тукай иҗатына хас 3 сыйфатны, үзенчәлекне атагыз (6 балл).

1. **Иҗади бирем (10 балл).**

«Тормыш ул – серле бер могҗиза...» юлларына нигезләнеп, 16 җөмләдән ким булмаган күләмдәге инша языгыз.